钦定古今图书集成/历象汇编/岁功典/第098卷 > 渔樵问答 > 苦寒赋 元刘因
## 钦定古今图书集成/历象汇编/岁功典/第098卷 > 渔樵问答 > 苦寒赋 元刘因

严寒积元律穷北斗，知春回指于东。惟功成而不去，
孰顼冥之可容？乃郁彼孽暴，激彼威锋，凝愁云而蔽
日，怒寒风而搅空，夺阳春之生气，使天地阒然寂然，
如未判之鸿濛。于时烛龙绝光，荧惑失次，阳乌断足，
火鸟缩翅，毕方高飞而远翔，痴牛毛寒而缩猬，炎帝
为之收威，祝融为之屏气，羲和倚日以潜身，盘古开
“天而失视。天吴死于朝阳之谷，倏忽灭于海南之地。
若乃焦溪涸，热海澄，沸潭止，温泉冰，火井冻，旸谷凝。
炎洲地冽，裸壤垂缯，荧台烟灭，瘴水生凌。而我生于
此时，奚凛冽之可胜。或有从军永诀，去国长违。霜锋
宝剑，铁衬单衣。积雪没胫，悲风激怀。夜渡剑河，晓上
轮台。阴山雪漫，瀚海冰厚。当此苦寒”，十死者九。又若
寒门久客，贫闾故居，不爨不烛，无衣无襦，鼻酸气失，
堕指裂肤，火如红金，薪如桂枝，儿号妻哭，痛尽伤悲，
抱膝而苦，竟死何？“噫嘻呜呼！天欤？地欤？神欤？彼顼
冥之不去，我生死其何辜？呜呼噫嘻！盖尝闻之，无寒
不温，无贞不元。时之革化，由是而门。嘘炎吹冷，元气
所存。贞极不元，寒极不温。乖序错命，罪半东君。”于是
易川，牛马走地，上虮虱臣载拜东方发狂语，唇冻舌
涩难具陈。告我东君，胡甚不仁。嗟生类而欲尽，君奚
为而不春。匪我语汝，“其孰汝亲？匪君顾我，孰活我人。
我藉汝力，汝假我神。挽天地之和气，黜顼冥于元根。
汲东海之泥，以接地轴；炼泰山之石，以补天轮。以广
厦万间，庇吾民之冻骨；以布裘千丈，吊四海之冰魂。
使飕飕赤子鼓舞于春风，熙熙然乐其天真。胡为驰
纲维而退避，独廉让而谦尊。我徒问汝，汝且不言。”于
是乎乃归，“墐其户而葺其楹，袭其被而重其衣，不尤
乎神，不怨乎天，束手容足，以顺乎时之自然。”